b'\n_START_ARTICLE_\nAlen\xc4\x8dica\n_START_PARAGRAPH_\nAlen\xc4\x8dica je eden izmed glavnih knji\xc5\xbenih junakov literarnega dela Kralj Matja\xc5\xbe in Alen\xc4\x8dica. Avtor je Dane Zajc. Knjiga je iz\xc5\xa1la leta 1978 v izlo\xc5\xbebi Mladinska knjiga, napisana pa je v obliki igre za lutke.\n_START_SECTION_\nVsebina\n_START_PARAGRAPH_\nZgodba o dobrosr\xc4\x8dnem kralju se pri\xc4\x8dne tako, da pride glasnik na grad Kralja Matja\xc5\xbea in mu pove, da njegovo pomo\xc4\x8d potrebuje kralj Ladislav v boju s Turki. Tako Kralj Matja\xc5\xbe pusti svojo novope\xc4\x8deno nevesto Alen\xc4\x8dico doma skupaj s konjem Svitom, ki lahko govori in misli po \xc4\x8dlove\xc5\xa1ko. Alen\xc4\x8dico naj bi varoval pred Turki. Po nekem \xc4\x8dasu Svit prijezdi do Matja\xc5\xbea in mu pove, da so njegovo ljubljeno ugrabili Turki. Matja\xc5\xbe se takoj odpravi po njo. Pride v kraj, kjer vlada sultan. Tukaj ravnokar poteka prireditev. Turkom pove, da si \xc5\xbeeli ples s sultanovo izbranko, tj. njegovo Alen\xc4\x8dico. Za to jim ponudi zlatnik. Ples dobi in ko ga Alenka prepozna skupaj odjezdita proti domu, Turki pa za njimi. Prideta do kova\xc4\x8dnice, kjer kova\xc4\x8d Svitu zamenja kopita v nasprotno stran, da bi Turke zmedlo. Vendar le-te se ne dajo pretentati in jima sledijo do Donave. Donava je bila v tem \xc4\x8dasu zelo visoka in dero\xc4\x8da, vendar Kralj Matja\xc5\xbe in Alen\xc4\x8dica uspeta priti na drugo stran s pomo\xc4\x8djo \xc4\x8dude\xc5\xbenega prstana. Turke Donava pogoltne, Matja\xc5\xbe in Alen\xc4\x8dica pa se vrneta na svoj grad._NEWLINE_Opomba: knjiga je razli\xc4\x8dica dela, kjer se Kralj Matja\xc5\xbe skupaj z vojaki zate\xc4\x8de pod goro Peco. Legenda pravi, da se bo zbudil, ko se bo njegova brada devetkrat ovila okoli kamnite mize v gorski votlini.'